JUURET LÄHTEELLÄ Arkeologiset aarteet
Shalom! Tässä jaksossa menemme Tel Aviviin.
Aiheenamme on arkeologia.
Tapaamme arkeologi Amichai Mazarin, -
joka teki löytöjä Elisan talossa Tel Rechovissa.
Ensin pysähdymme lehdistötilaisuudessa Modi'inissa.
Saamme kuulla uusista löydöistä -
makkabealais- ja hasmonealaisajalta.
Ensin katsotaan esittelyvideo Vision for Israelin projekteista.
Vision for Israel -järjestö
Voittoa tavoittelematon. Barry ja Batya Segalin perustama.
Monipuolista hyväntekeväisyyttä. Toimittaa tärkeää apua.
Apua perheille
Lääkintä- ja katastrofiapua
Toimittaa klinikoita, joissa ihmishenkiä pelastava varustus
Apua terrorin uhreille
Auttaa toipumisessa ja jälleenrakentamisessa
Auttaa holokaustista selviytyneitä
Tukee ja auttaa heitä ylläpitämään ihmisarvoista elämää
Koulureppuprojekti
Lahjoittaa koulutarvikkeita tuhansille vähäosaisille lapsille
Laajentaa horisonttiasi
Vaikuttaa
Jälleenrakentaa elämää
Saavutamme korkeampia tavoitteita kumppanien kanssa. Kiitos avustasi!
Lehdistötilaisuudessa Modi'inin kaupungin lähellä -
Israelin museovirasto esittelee kaivauskohdetta, -
jota virasto arvelee makkabealaisten mausoleumiksi ja hautapaikaksi -
hasmonealaisajalta.
Lisäksi täältä löytyi mosaiikkiristi, joka oli upotettu lattiaan.
Se on mahdollisesti yhteys alkuseurakunnan kristittyihin, -
jotka pitivät tätä makkabealaisten perinteisenä paikkana.
Nykyiseen Modi'inin kaupunkiin on kaksi kilometriä.
Tässä kaupungissa ja asutuksessa -
kuuluisat ja maineikkaat makkabealaiset elivät, -
taistelivat kreikkalaisia vastaan.
Täällä sai alkunsa hanukka-juhla.
Heidät haudattiin tänne -
ylenpalttisesti koristeltuun mausoleumiin.
Tätä mausoleumia kuvaillaan yksityiskohtaisesti antiikin lähteissä,
kirjoissa ajalta 2 000 vuotta sitten.
Kuvittele rakennuksen kohoavan.
Tämän pylvään yläpuolella oli 4―5 metriin kohoava rakennus.
Sarkofagi oli tässä.
Ruumis laskettiin siihen.
Syvennyksessä on lattiamosaiikki, -
jossa on risti.
Kristityt pitivät makkabealaisia pyhimyksinä.
Makkabealaiset olivat ensimmäisiä marttyyrejä, -
jotka kuolivat uskon nimissä suojellakseen uskoaan.
Siksi kristinuskossa makkabealaisia kunnioitetaan ja pidetään arvossa.
Olemme Hagardin raunioilla. Hepreaksi horbat hagardi.
Tutkijat ovat vahvasti sitä mieltä, että se on makkabealaisten hautapaikka.
Makkabealaistenhan muistoksi juutalaiset viettävät hanukkaa.
Makkabilaiskirjoja kuuluu katolisen ja ortodoksisen Raamatun kaanoneihin.
Makkabealaiset kapinoivat kreikkalaisia vastaan -
ja perustivat itsenäisen juutalaisvaltion 2 000 vuotta sitten.
Teorian mukaan kristityt bysanttilaiset pitivät pyhänä tätä paikkaa.
Paikka on hellenistiseltä, toisen temppelin eli makkabealaisten ajalta.
He päättivät ilmaista omaa perintöään täällä.
Paikka liittyy sekä juutalaiseen että kristilliseen perintöön.
Olemme tutkineet aluetta laajalti. Vielä tarvitaan lisätutkimusta.
Arkeologiryhmä on täällä kuukauden.
Tätä tutkimusmenetelmää käytetään nyt ensikertaa tässä kerroksessa.
Tällä alueella on hasmonealaista arkeologiaa.
Kaikki aihetodisteet viittaavat siihen suuntaan, -
mutta tutkimusmenetelmän avulla haetaan kattavaa tietoa.
Asun tällä alueella.
Liityin isoon tiimiin vapaaehtoisena.
Tiimi avusti arkeologeja ja muita tutkijoita, -
jotka työskentelivät täällä.
Olimme kaivauksilla joka päivä aamunkoitosta auringonlaskuun.
Etsimme todistusaineistoa ja vihjeitä, jotta palapeli saadaan ratkaistua: -
Onko tämä makkabealaisten hauta. Me uskomme niin.
Vielä parikymmentä vuotta sitten nyky-Modi'inia ei ollut olemassakaan.
Nyt se on rakennettu uudelleen, ja sen rakentaminen jatkuu.
Makkabealaisten suku asui täällä.
He taistelivat syyrialais-kreikkalaisia seleukideja vastaan. 1. Makk. 2:27: -
"Ja Mattatias huusi kaupungissa suurella äänellä sanoen: -
'Jokainen, joka kiivailee lain puolesta ja tahtoo pitää liiton voimassa, -
lähteköön ja seuratkoon minua.'
Sitten hän ja hänen poikansa pakenivat vuorille -
ja jättivät [Modi'inin] kaupunkiin kaiken omaisuutensa."
KOULUREPPU-PROJEKTI
VISION FOR ISRAEL
TOTUTA POIKANEN TIENSÄ SUUNTAAN, -
NIIN HÄN EI VANHANAKAAN SIITÄ POIKKEA. SANANL. 22:6.
KOULUTUS ON VAHVIN ASE, JOLLA MUUTTAA MAAILMAA ― MANDELA.
"KOULUREPULLA" ON AUTETTU YLI 200 000:TA VÄHÄOSAISTA LASTA.
LAPSET SAAVAT REPUN JA KOULUTARVIKKEITA.
VARUSTAMME LAPSIA, JOTTA HE VOIVAT RAKENTAA ISRAELIA.
LAHJOITUKSESI TUO HYMYN LAPSEN KASVOILLE.
KUMPPANIEN KANSSA YLLÄMME SUUREMPIIN SAAVUTUKSIIN.
KIITOS AVUSTASI.
Arkeologien lehdistötilaisuus oli tosi kiehtova!
Minun tulikin kova nälkä. Käydään myöhäisellä aamiaisella.
Mikä olisi hyvä paikka Modi'inissa?
Tiedän yhden, josta saa aamiaista. Se onkin viikon sana.
Aamiainen: aruchat boker.
Michali's-kahvila Modi'inissa-
on runsas aamiais- ja luomuleipävalikoima.
Katsokaa! Herkullisia luomuleipiä aruchat bokerille.
Valitaan pöytä.
Minulla on nälkä. Itseni edestä ja sinun edestäsi.
Aruchat boker ― aamiainen.
Shalom! - Moi!
Olen kuullut, että teiltä saa maukasta luomuruokaa ja aamupalaa.
Tilaan parhaan aamiaisenne. - Selvä.
Mitähän sieltä tulee?
Vau! Katsokaa. Omenamehua.
Arvaan.
Tässä on jotain valkoista juustoa.
Avokadoa, oliiveja, jotain kastiketta, tonnikalaa.
Ja maistetaanpa.
Luonnonjugurttia ja granolaa.
Herkullista!
Mistään muualta ei saa sellaista aamiaista kuin Israelista.
Vastapuristettua omenamehua.
JUUSTOMUNAKAS
TÄYTTEENÄ SIENIÄ, SIPULIA -
JA TULISTA SCHUG-KASTIKETTA.
Munakas on lempparini aamuisin.
Yksi minulle...
...ja yksi sinulle.
Joka vuosi Jerusalemissa!
Tule Barry Segalin ja Vision for Israel -järjestön kanssa lehtimajanjuhlille -
profeetta Sakarjan lopunaikojen näyn mukaan: -
kansakunnat tulevat vuosi vuodelta palvomaan Kuningasta -
ja viettämään lehtimajanjuhlaa.
Ota meihin yhteyttä ja ilmoittaudu!
Liity Barryn ja Batyan seuraan Jerusalemin lehtimajanjuhlille.
Mukana on tunnettuja raamatun- opettajia, järjestöjä ja ylistystiimejä.
Osallistu perinteiselle marssille suuren Kuninkaan kaupungin kaduilla.
Iloitse kanssamme lehtimajanjuhlilla.
Ajamme Modi'inin läpi suuntana Tel Aviv.
Juhuu!
Vierailimme aiemmin ohjelmasarjassa Tel Rechovissa kohteessa, -
joka oli mahdollisesti Elisan talo.
Olemme nyt Ramat Avivissa Israelin maan museossa.
Haastattelemme kohteen kaivausjohtajaa ja arkeologia.
Professori Mazar, olemme upeassa näyttelyssä, -
joka esittelee Elishan talon esineistöä.
Se tunnetaan nimellä dvash melachim eli kuninkaiden hunaja. Mistä nimi?
Täältä on löytynyt hunajaan, tarhoihin ja mehiläishoitoon liittyvää esineistöä.
Tämä on maailman ainoa paikka, josta arkeologit ovat löytäneet tarhan.
Lisäksi tämä oli tärkeä paikka Israelin kuningaskunnan aikana.
Uskon, että yksi Israelin kuninkaista, tärkeä kuningas, -
uuden dynastian perustaja, Jeehu, tuli tästä kaupungista.
Hänen sukulaisensa Nimsin nimi esiintyy täällä kahdesti, -
kahdessa kirjoituksessa.
Kolmas esiintymä on löytynyt pikkukylästä Rechovin läheltä.
Uskon tämän kaupungin olleen Nimsin perheen kotikaupunki, keskuspaikka.
Uusi kuningas Jeehu tuli luultavasti tästä kaupungista. Näin oletamme.
Milloin löysitte kohteen? Mikä toi teidät tänne alun perin?
Tulin kaivauksille Bet She'anin laaksoon vuonna 1989.
Tutkin kuuluisaa Bet She'anin linnavuorta yhdeksän vuotta.
Tiedämme sen. Se on huikea. - Se on tunnettu.
Sinä aikana otin selvää tästä paikasta ja muista laakson paikoista.
Tel Rechovin nimi on arabiaksi Tel es-Sarin.
Selvisi, että se tunnettiin jo 1900-luvun alussa.
Se tunnistettiin ja sitä kuvailtiin, mutta kaivauksia ei ikinä toteutettu.
Kävi ilmi, että alue on yli kaksi kertaa suurempi kuin Bet She'an.
Se on Bet She'anin laakson suurin linnavuori ja koko Israelin suurimpia.
Alue on kymmenen hehtaaria. Vastaa Megiddoa.
Se on rautakautisen Israelin tärkeimpiä linnavuoria.
Vuonna 1996 päätimme lopettaa kaivaukset Bet She'anissa.
Saimme työt loppuun siellä. Aloitimme kaivaukset täällä.
Ne kestivät 12 vuotta.
Huikeaa. Tällä linnavuorella riittää siis paljon tutkittavaa -
vielä tulevina vuosinakin.
Ilman muuta. Tässä paikassa -
on noin 20 metrin kulttuurikerros monilta eri kausilta.
Kymmenen hehtaaria. Sitä ei voi kaivaa kokonaan.
Me keskityimme erääseen tiettyyn kulttuurikerrokseen: -
900―800-luvuille eKr. Tutkimusalue kattoi koko alueesta alle 2 prosenttia.
Löysitte täältä mehiläispesiä.
Mikäli ymmärsin oikein, muualta ei ole löytynyt -
vastaavia koskemattomia mehiläispesiä siltä ajalta.
Kuuluisa brittitutkija Eva Crane -
oli mehiläishoidon tutkimuksen perustaja aikanamme.
Hänen kirjansa on alan perusteoksia.
Hän kuoli vain vuosi sen jälkeen, kun löysimme mehiläispesät.
Löysimme ensimmäiset vuonna 2005.
Koko mehiläistarha kaivettiin esiin vuonna 2007. Siinä oli yli 30 pesää.
Nämä ovat hiiltyneitä mehiläispesiä.
Mehiläispesistä löytyi mehiläisten jäänteitä.
Niistä on valokuvia tässä. Ne otettiin elektronimikroskoopilla.
Voit nähdä siipiä, lihaksia, silmiä ja muuta.
Tutkijat pystyivät selvittämään, -
mistä mehiläisrodusta tässä on kyse.
Selvisi, ettei rotu ole kotoperäinen. Se on anatolianmehiläinen.
Se tuli Turkista. Erittäin poikkeuksellista ja kiintoisaa.
Se siis mahdollisesti oli tuotu... - Uskoimme, että parvet on tuotu.
Emme vielä tiedä, miten ne tuotiin noin 500―600 kilometrin päästä.
Arkeologiassa mehiläishoito tunnetaan lähinnä Egyptin seinämaalauksista -
ja seinärelifeistä kolmannelta, toiselta ja ensimmäiseltä vuosisadalta eKr.
Egyptin, heettiläisten valtakunnan ja Mesopotamian tekstit mainitsevat sen.
Mutta yhtäkään mehiläistarhaa ei ole löytynyt, -
ei edes kreikkalaisesta eikä roomalaisesta maailmasta.
On löydetty pesiä, keraamisia astioita, joita käytettiin pesinä.
Mutta ei ole löytynyt toista tarhaa, joka on luonteeltaan teollinen: -
hyvin suunniteltu ja järjestetty. Tämä on jännittävä löytö.
Tulivatko mehiläispesät ensin vaiko talo? Vai samaan aikaan?
Mitä tarkoitat? - Taloa, jossa oli Elisa-kirjoitus.
Elisa-kirjoitus löytyi yhtä kerrosta myöhäisemmältä ajalta.
Kun kaivamme, laskemme eri kerrosten määrän.
Kaupunkihan aina tuhoutui ja jälleenrakennettiin uudelleen.
Mehiläispesät ovat kerroksessa 5 ja Elisan rakennus kerroksessa 4.
Niiden välissä on noin 50 vuotta.
Emme tiedä varmaksi, mutta oletan niin. Voi olla vähemmänkin.
Mitä talosta löytyi? Mikä yhdistää sen Elisaan?
Elisan talon on arkkitehtuuriltaan mielenkiintoinen ja erikoinen.
Sen pohjapiirros on ainutlaatuinen.
Israelissa ei ole tällaisia kaksisiipisiä taloja.
Molemmissa on ovet sisäänkäyntiauloihin, -
josta mennään saliin. Salissa on penkkejä ja muuta sisustusta.
Molemmasta siivestä pääsee takahuoneisiin, jotka on yhdistetty.
Siivestä toiseen pääsee sisähuoneen kautta.
Sisähuoneessa on kaksi sisäänkäyntiä.
Kummankin sisäänkäynnin läheltä löytyi alttari. Se on esillä täällä.
Alttari on keraaminen ja nelisarvinen. Kaunista tekoa.
Huoneesta löysimme ruukunsirpaleen, -
jossa on kirjoitusta punaisella värillä: Elisa.
Kirjoitus ei ole säilynyt kokonaisena.
Valtaosa niistä epigraafikoista, jotka ovat nähneet kirjoituksen, -
ovat vahvistaneet tulkintamme.
Että siinä lukee Elisa, Raamatun Elisa.
Onko se tämä? - Tämä on Elisa-kirjoitus.
Punainen väri.
Lamed, jud, shin, ajin. Luultavasti Elisa.
Kysymys kuuluu, onko se Raamatun Elisa. Siitä ei voi olla varma.
Itse pidämme sitä mahdollisena. Olemme varovaisia: varmuutta ei ole.
Tämä on löytynyt viljasäiliö. - Aivan. Nämä kaikki on Elisan talosta.
Kutsumme sitä rakennukseksi CP. Pohjapiirros on seinällä.
Tämäkin on ainutlaatuinen.
Se on säiliö. Löydettäessä se oli täynnä hiiltynyttä viljaa.
Sisällä on yhä palamisjälkiä.
Se rekonstruoitiin täällä museossa. Näitä löytyi kaksi.
Vastaavaa ei ole löytynyt muualta. - Hieno. Koskematon.
Tuolla ovat ne kaksi alttaria.
Vahvistaako ajoitus ne samalle kaudelle mehiläisten kanssa?
Mehiläistarha oli varhaisemmalta ajalta. Se on noin 50 vuotta vanhempi.
Tässä kaksi keraamista alttaria. Emme tiedä, mitä niiden päällä poltettiin.
Ehkä suitsuketta tai pikkueläimiä, kuten kyyhkysiä.
Ehkä leipää.
On varmaa, että niitä käytettiin uhri- toimituksessa tässä rakennuksessa.
Ne löytyivät sisäänkäynneistä, jotka johtivat Elisa-huoneeseen.
Elisan eläessä olisi ollut hyvin yleistä, -
että ihmiset toivat hänelle uhreja.
Olihan hän pyhä mies ja Jumalan palvelija.
Uskon niin. Varmaksi ei voi sanoa.
Teimme ajoituksia.
Rakennus tuhoutui rajussa tulipalossa.
Voimme ajoittaa tulipalon. Lähetimme hiiltyneen viljan, -
jota löysimme Elisan talosta ja muista taloista, -
radiohiiliajoitukseen.
Ne ajoitettiin 800-luvulle eKr.
Suurin piirtein vuoteen 840―830 eKr.
Se vastaa aika hyvin Elisan toiminnan varhaiskautta -
Israelin kuningaskunnassa.
Tiedämme, että hänen toimintansa kesti noin 40 vuotta.
Hän syntyi Aabel-Meholassa noin 10 kilometriä Tel Rechovista etelään.
Se täsmää ajoituksellisesti ja maantieteellisesti.
Se täsmää vielä yhdestä näkökulmasta.
Raamatussa kerrotaan, että Elisa lähetti yhden oppilaansa, -
profeetanoppilaita, bnei haneviim, -
voitelemaan Jeehun uudeksi kuninkaaksi.
Kuten sanoin, Jeehu syntyi mahdollisesti Tel Rechovissa, -
sillä kaupungista löytyi Nimsin suvun nimi.
Liitetään osaset yhteen.
Otetaan huomioon uhritoimitukset -
ja juhlimisesta todistava esineistö.
Tässä rakennuksessa järjestettiin julkisia juhla-aterioita.
Rakennuksen pohjapiirros on hyvin ainutlaatuinen.
Niiden pohjalta esitän, että tämä rakennus lienee palvellut -
juuri sitä Elisaa, josta Raamattu kertoo, -
juuri niihin aikoihin noin vuonna 840―830 eKr.
Mainitsit penkit.
Minulle tulee mieleen, että se oli jonkinlainen koulu, jeshiva-koulu.
En ole varma siitä. Rakennus on täynnä artefakteja.
Se on uskomatonta.
Rakennus ei ole massiivinen. Se on aika yksinkertainen rakennus.
Kuitenkin löysimme sieltä lähes 260 keraamista astiaa, -
patoja, isoja ruukkuja, tarjoiluastioita ja muita artefakteja penkeiltä.
En usko, että se oli koulu.
Mielestäni se tulee rinnastaa pyhiinvaellus- ja juhla-alueeseen.
Vertaan sen toimintaa nykyajan Israelissa paikkoihin, -
kuten Netivotiin.
Siellä oli pyhä mies. Elisahan oli pyhä mies.
Pyhän miehen arkkityyppi.
Häneltä mahdollisesti haettiin siunaus. Sitten syötiin yhdessä.
Meille on säilynyt artefakteja. Ne ovat kiintoisia ja poikkeuksellisia.
Täällä Tel Rechovissa viitisen ruukkua. Ne ovat esillä.
Niissä on kirjoitusta.
Se on jokapäiväisen elämän kirjoitusta tältä ajalta.
Voi siis sanoa, että kirjoittaminen oli sillä ajalla oletettua suositumpaa.
Silti tältä ajalta on vain jokunen kirjoitus: 900―800-luvulta eKr.
Yhdessä oli nimi Nimsi. - Nimsi-kirjoituksia löytyi kaksi.
Yksi ruukku, jossa oli nimi Nimsi, löytyi mehiläistarhan läheltä -
tai oikeastaan tarhan sisältä mehiläispesien vierestä.
Toinen löytyi kauden lopusta, -
Elisan-talo viereisestä rakennuksesta. Sieltäkin löytyi rikas esineistö.
Kirjoituksessa lukee: Nimsille kuuluva, leshakai nimshi.
Sanan shakai juuri lienee shakja.
Se lienee korkea viranomainen, joka vastaa virallisista maljoista.
Se on eräänlainen titteli, joka on tunnettu tältä ajalta.
Hän oli siis luultavasti korkea-arvoinen viranomainen Nimsin suvusta.
Joskushan kohde halutaan suojella.
Se voi olla mikä tahansa arkeologinen löytö täällä Israelissa tai muualla.
Mikä tekee kohteesta säilyttämisen tai rekonstruoimisen arvoisen?
Miksi tämän kohteen säilyttäminen on haastavaa?
Arkeologisten kohteiden säilyttäminen on iso haaste.
Toisin on isojen, massiivisten kivirakenteiden laita, -
kuten roomalaiset kaupungit, bysanttilaiset kohteet -
tai ristiretkeläisten linnakkeet.
Kiviarkkitehtuuria voi suojella helposti.
Raamatun ajan linnavuorilla on monia eri kerroksia, -
yksi kerros toisensa päällä.
Jokainen kerros on säilynyt huonosti. Paksuus ehkä alle 30 senttimetriä.
Rakennusmateriaalit olivat heikosti säilyviä.
Pääosin savitiiltä, heikosti säilyvää laastia.
Perustukset ovat kadonneet, tai ne olivat puusta, kuten Tel Rechovissa, -
tai luonnonkivistä, kuten muissa kohteissa.
Silloin säilyttäminen ja konservointi on erittäin hankalaa.
Usein paras ratkaisu on peittää kohde kokonaan maa-aineksella.
Israelissa on muutamia kohteita, -
joita hallinnoi kansallispuistoista ja arkeologiakohteista vastaava virasto.
Virasto vastaa kohteiden hoitamisesta. Sellaisia ovat Hatsor, Dan ja Mediggo.
Uusina Laakiis, Beersheva ja Arad. Kohteita on viidestä kuuteen.
Niistä osa on Unescon maailmanperintökohteita.
Virasto satsaa niiden hoitamiseen paljon rahaa ja työtä.
Niissä on vartijat.
Tel Rechovin kaltaisissa kohteissa sellainen olisi paljon vaikeampaa.
Se ei kuulu siihen verkostoon. Sitä ei suojella eikä vartioida.
Ja rakenteet ovat hyvin hauraita.
Ne on tehty savitiilestä. Savitiili murenee helposti.
Matkalla Tel Avivista pysähdyin Modi'inissa.
Olipa kyse arkeologiasta tai nykyisestä rakennustoiminnasta, -
Jumala lupaa jälleenrakentaa rauniot ja asettaa ennalleen Israelin.
Suomennos: Marianne Tenetz
Voit tukea Juuret lähteellä ohjelmien käännös- ja tekstitystyötä -
soittamalla tukinumeroomme 0600-10077 (9,85 euroa + pvm)
Ristin Tuki ry:n tilinumero FI40 1112 3000 3427 89
viite: 7744 Keräyslupa RA/2016/824